text: De skarpeste sakse kæmper i Kolding
  24 november 2014 kl. 18.54
  Her til aften konkurrerer frisører om at lave de flotteste frisurer og kunsten at samarbejde.
  Det er på Hansenberg i Kolding, at ti hold fra hele Danmark kæmper om at blive landets bedste frisør. I fashion cut, engelsk stilklipning, bombage på øvelseshoved og langthårsfrisering skal ti par af to frisører vise deres evner. Ikke bare med sakse og kam men også i at samarbejde.
  - Alle moderne arbejdspladser de kræver, at man kan samarbejde. Også som frisør. Teamsamarbejde er en nødvendig, hvis man vil overleve som virksomhed i dag, siger Bjarne Netler, der er faglærer på skolen.
  Fra Kolding er to forskellige frisører repræsenteret. Efter en catwalk, hvor alle frisurerne bliver fremvist, bliver vinderen kåret i aften.
  